
«From England with Love». Coreografia i música: Hofesh Shechter. Disseny de la il·luminació: Tom Visser. Concepció del vestuari: Hofesh Shechter. Música addicional: composicions angleses d’Edward Elgar, Tomas Talis, Henry Purcell, William H. Monk. Una producció de Hofesh Shechter Company encarregada conjuntament per Château Rouge, Scène conventionnée - Annemasse; Espace 1789, Scène conventionnée danse - Saint-Ouen; Scène nationale de Bourg-en-Bresse; Düsseldorf Festival!, i Escales Danse, amb producció i suport del Théâtre de la Ville Paris, Fondazione I Teatri Reggio Emilia i una residència de producció a DanceEast, Ipswich. «From England with love» es va estrenar l’11 de febrer del 2021 al Zuiderstrandtheater de La Haia, als Països Baixos, i va ser originalment interpretada per Nederlands Dans Theater 1. Hofesh Shechter Company agraeix el suport a les seves produccions del 2024. Això inclou el finançament bàsic de la Fundació John Ellerman i la Fundació Harold Hyam Wingate i el finançament del projecte de la Fundació Jerwood cap a Jerwood SII: una nova oferta de desenvolupament professional continuat per als ballarins. Hofesh Shechter Company rep suport, mitjançant finançament públic, a través de l’Arts Council England i es beneficia del suport de la Fundació BNP Paribas en el desenvolupament dels seus projectes. Festival Grec 2024. Sala Maria Aurèlia Capmany, Mercat de les Flors, Barcelona. 19 al 21 de juliol 2024.
_______________________________________________________________
Quan el Regne Unit et sacseja el cos


És possible que llegint el títol d’aquest notable espectacle que ens ha permès retrobar-nos amb l’imponent talent coreogràfic de Hofesh Shechter, us hagi vingut al cap una de les més llegendàries aventures cinematogràfiques del primer James Bond 007. De fet, la picada d’ullet amb el  títol de la quarta incursió literària de l’agent secret al servei de Sa Majestat la Reina, «From Russia, with Love», resulta evident. I la picada d’ullet, no deixa de tenir alhora una clara connexió amb l’origen mateix d’una coreografia en la qual, qui estigui familiaritzat amb l’estil de qui s’ha convertit en un dels noms emblemàtics de la dansa contemporània britànica, hi podrà reconèixer de seguida aquella característica i nerviosa convulsió dels cossos  i aquell sobtat llançar els braços cap a l’aire amb una barreja de clam al cel i intensa exigència, que formen part inconfusible del seu tarannà.

Un tarannà que porta també sempre cap el límit els ballarins que es sotmeten a la seva rigorosa disciplina. I que en aquest cas, pertanyen a la Schechter II, la seva segona companyia; una formació integrada per joves d’entre divuit i vint-i-cinc anys  en la qual s’ha escolat també amb tots els mèrits (els moments de lluïment personal que li ofereix aquest treball tan coral en donen testimoni) el català Eloi Cojal, natural de Riudoms i autodidacta apassionat de les danses urbanes. I cal afegir que tant ell com la resta dels seus set companys escènics , tenen tot el que cal tenir (en van sobrats)  per acabar formant part de la primera formació de la companyia.

Però tornem a Bond, James Bond. Ell és també un dels símbols emblemàtics l d’aquella Anglaterra que cap a finals dels anys 50 (quan es va publicar la novel·la de Fleming) i, especialment, a mesura que avançaven els anys seixanta (la peli es va estrenar el 1963), van transmetre-li al món la imatge d’un país que potser havia perdut un Imperi (encara que costés admetre-ho) i s’havia enfrontat a les seves pròpies misèries al llarg d’una massa llarga postguerra, però que alhora i en canvi podia convertir-se en referent mundial de la modernitat. Això sí: mentre The Beatles, els Rolling Stones o The Kinks li posaven banda sonora als nous temps, els carrers del  Swining London s’omplien de minifaldilles comprades a Carnaby Street, i els dramaturgs irats del grup Angry Young men i els cineastes del Free Cinema trencaven la imatge tradicional de país , el seus sistema de classes continuava alimentant els privilegis dels membres de la House of Lords, les guineus seguien sent perseguides amb molt males intencions per aquestes mateixos membres de la càmera alta i els seus familiars i coneguts, i bona part de les institucions més sagrades del Regne Unit seguien sospirant pels dies colonials de l’imperi i intentant obviar  la seva extinció.

Tampoc és cosa de negar-ho: tots els països, totes les nacions amb o sense estat i tots els estats amb o sense realitat plurinacional, arrosseguen les seves pròpies contradiccions, divisions socials i abismes culturals. Però les del Regne Unit sempre ens han resultat molt cridaneres, molt suggestives, sovint fins i tot, molt atractives. Potser també, perquè la història d’aquest relativament petit país illenc integrat per diversos petits regnes que, des de la seva relativa petitesa, va aconseguir tenir un domini imperial d’oceans i continents i convertir la seva llengua en llengua de referència a escala planetària, sempre ens ha fascinant notablement.


D’aquells anys 60, n’han passat ja forces dècades. Però, com va evidenciar fa no res el Brexit, moltes de les contradiccions abans apuntades continuen tenint plena vigència. Amb elles porta convivint des de fa més de dues dècades aquest anglès d’adopció nascut a Israel que és Hofesh Shechter. També ell sent admiració i fascinació, per l’immens legat que ens ha transmès la cultura del Regne Unit.

També ell sent un gran respecte pel millor de les seves tradicions. També ell sap valorar la bellesa “d’un país intricat i bonic, un poble obert i de cor generós”. Però també ell reconeix la foscor de la seva història, i l’herència feixuga que aquesta pot continuar projectant damunt el seu actual present, i el desconcert que tot plegat pot originar en les noves generacions que n’agafen el testimoni.

Els vuit joves intèrprets de l’espectacle se’ns presenten de fet lluint aquell altre signe característic del sistema educatiu britànic (un sistema acusat també sovint de classista ) que és l’uniforme escolar. Els seus moviments són pausats i controlats, mentre sona la música del gran compositor Edward Elgar, un altre emblemàtic símbol de les més nobles essències britàniques. I juntament amb el no menys emblemàtic Henry Purcell, l’encarregat de posar-li unes notes de classicisme a una partitura que, pel que fa a al resta, controla per complert el mateix Shechter amb rauxa tecno i tocs roquers.

Quan la música d’Elgar es va apagant, pots començar a escoltar el soroll de les gotes de pluja que formen també part inseparable del paisatge anglès, i que, a canvi de tanta mullena, garanteixen la verdor dels seus camps i la seva gespa, elements també tan british com l’hora del te als meravellosos salons del Savoy Hotel. Però ben aviat aquest jovent que se’ns ha presentat tan educadament uniformat i amb controlada gestualitat amable,  comença a lliurar-se d’uniformes i controlades bones formes, per tal de desfermar allò neguitós que bull dins seu, i que massa sovint no s’ajusta a allò que el legat conservador espera d’ell.

Llavors arriba l’hora d’un paroxisme que tant pot agafar la forma d’una intensa rave descamisada, com respondre amb violència a la violenta pressió a la qual son sotmesos els cossos massa uniformats. Al llarg d’una hora d’exhaustiva de representació es faran evidents les dues cares d’un país que, d’altra banda, si li treus els referents específics, pot semblar-se a qualsevol altra país igualment tensat per les seves pròpies dues cares.

Prodigiosament il·luminat per un Tom Visser capaç de crear insòlites imatges amb els seus  llums, aquest país tendeix tota l’estona cap a les seves zones fosques, i es veu colpejat sovint amb flashos contundents que mostren la mala maror que origina tanta tensió contradictòria. Però alhora, Shechter i els vuit integrants de la seva jove companyia , saben també com transmetre’t la complicitat que es crea en aquest grup que tant pot lliurar-se al clam eufòric, com ficar-se de ple en les ombres que poden acabar provocant un vessament de sang.
Ramon Oliver, Recomana, 21 juliol 2024
Hofesh Schecter s’endinsa en la cultura anglesa


Després de deu anys, Hofesh Shechter torna a la ciutat de Barcelona, però aquest cop amb la companyia jove Shechter II, un programa de desenvolupament professional per a joves ballarins d’entre 18 i 25 anys que són escollits cada dos anys. Aquest tipus de projectes (similar a l’IT Dansa a casa nostra) serveixen de transició cap al món professional després de la formació. El coreògraf israelià, assentat a Londres des de 2002, va començar de la mateixa manera a ballar professionalment amb companyies joves de danses folklòriques.


Shechter és conegut i reconegut no només per la seva companyia i tota l’estructura de projectes que hi ha al seu voltant, sinó també i sobretot per un estil i llenguatge propis, una desarticulació del Gaga, que se’ns presenta com molt més terrenal i flotant alhora, com si els ballarins fossin un banc de peixos dins l’aigua. Una manera de ballar clarament recognoscible, desenvolupada al llarg dels anys en les seves creacions i que va arribar a la seva màxima consolidació amb «Dancing Clowns» (2018).

En l’espectacle que vam poder veure al Mercat de les Flors, aquest llenguatge era totalment present, potser tan cristal·litzat que sembla córrer el risc de quedar solidificat, com un monument de si mateix. Tot i així, encara no ha perdut la força escènica i poètica que carregada amb elements ritualístics, folklòrics i contemporanis, és defensat per la forta presència d’uns ballarins joves però amb gran talent (dels quals no podem saber el nom perquè no apareixen a la fitxa artística de l’espectacle); entre els quals em vaig assabentar que hi ha un ballarí català de Riudoms, Eloy Cojal Mestre, que destacava especialment dins el grup per la seva potència interpretativa.


L’espectacle «From England with Love», inicialment creat per a la NDT 1 el 2021, s’endinsa superficialment en la cultura anglosaxona aprofitant l’energia dels seus intèrprets; vol ser “una mena de carta d’amor” a elements culturals anglesos, posant a escena les ambigüitats de tota cultura, sobretot d’una cultura dominant i colonial, donant la seva pròpia mirada sobre allò fascinant i allò més obscur. És sabut que a més de la coreografia, Shechter també s’encarrega de la composició musical, que en aquest cas prenia referents musicals tradicionals anglesos per distorsionar-los i afegir-hi capes de complexitat i profunditat sonora.


Així, se’ns presenten estudiants amb uniforme clarament anglès (que a la meva generació ens recorden Harry Potter), sota la pluja, amb tasses de te que es trenquen, en un espai indefinit, a voltes real a voltes oníric, en el qual els estudiants subverteixen el propi ordre de les convencions i les bones maneres, traient la cara més punk i enrabiada d’una generació que no sap quin lloc per viure li queda en una Anglaterra que cada cop és més aïllada.

Júlia Vernet Gaudes, Recomana, 21 juliol 2024

Los hijos del viejo imperio, dominados por el lado oscuro


Después de dos décadas afincado en Gran Bretaña, el aclamado coreógrafo israelí Hofesh Shechter se ha permitido lanzar una mirada implacable a la compleja identidad de su patria de adopción, con el difícil equilibrio entre las arraigadas tradiciones y la modernidad. Lo hace con su segunda compañía, unos jóvenes bailarines de entre 18 y 25 años que exhiben una ejemplar técnica y energía en unas coreografías grupales muy potentes y exigentes. Le ha salido a Shechter una mirada que pasa repentinamente de la luz a la oscuridad, del orden al caos absoluto, deteniéndose en las sombras para un retrato de lo que parece un país a la deriva sumido en la confusión.


Los ocho bailarines salen entre una neblina con uniformes de colegio. Cargan con la mochila escolar —una complejidad añadida para sus movimientos— y, bien ordenados en filas, se quedan mirando un rayo de luz que se acompaña de música coral celestial como si buscaran la iluminación divina, en una referencia a la religiosidad. Se suceden los brazos en alto y esbeltos, y los movimientos suaves. Pero son malos tiempos para la lírica, y para Henry Purcell y Edward Elgar, y pronto, bajo el estruendo de los sonidos electrónicos y el rock cañero (Shechter fue batería de rock), los colegiales, ya sin las mochilas, empiezan a desmadrarse, vomitar su rabia y perderse cual furiosos caballos desbocados en un camino hacia el desastre y el caos.

La fuerza del lado oscuro les domina. Toma la escena una ‘rave’ electrónica, con ráfagas de danza electrizante, violentas explosiones de energía, tiros, luchas, libidos desatadas, convulsiones… Con todo fuera de control, también su vestimenta, los intérpretes se mueven entre atemorizados, enojados y excitados. Sacan su lado más gamberro y salvaje. De vez en cuando vuelve, muy fugazmente, la calma y la organización, y de nuevo, los estallidos rabiosos. Todo colapsa hasta que, al final, los bailarines vuelven a la fila y con el canto de unos pájaros se atisba un rayo de esperanza.


Shechter imprime a sus coreografías la magia de un director de cine. Magnífico creador de atmósferas, hipnotiza con una puesta en escena muy cinematográfica y potente que conjuga el movimiento con la música —siempre muy protagonista y potente— y el diseño visual. La fascinante iluminación de Tom Visser y los elementos de cinemática, como los flases de imágenes, suman  un gran dramatismo y tensión a una pieza emocionante y visceral  que atrapa a la platea.

Imma Fernández, Recomana, 26 juliol 2024

